Държавен вестник, бр. 52, 2007 г., стр. 40

С Т Р .  40
Д Ъ Р Ж А В Е Н   В Е С Т Н И К
Б Р О Й  52
инвестиционни посредници, лицензирани в две
или повече държави членки, един от които е
лицензиран в Република България, надзорът
на консолидирана основа се осъществява от
комисията.
(3) Когато предприятия майки са финансови
холдинги, учредени в различни държави член-
ки, и имат за дъщерни дружества инвестицион-
ни посредници, лицензирани във всяка от тези
държави, комисията осъществява надзор на
консолидирана основа, ако инвестиционният
посредник с най-голямо балансово число е ли-
цензиран в Република България.
(4) Когато финансов холдинг е предприятие
майка на повече от един инвестиционен пос-
редник, лицензирани в различни държави член-
ки, и никой от тези инвестиционни посредници
не е лицензиран в държавата членка, в която
финансовият холдинг е учреден, надзорът на
консолидирана основа се осъществява от коми-
сията, ако инвестиционният посредник с най-
голямо балансово число е лицензиран в Репуб-
лика България. Този инвестиционен посредник
се смята за контролиран от финансов холдинг
майка от Европейския съюз.
(5) По споразумение с компетентните орга-
ни на съответните държави членки комисията
може да не приложи критериите по ал. 2—4,
ако прилагането им е неподходящо с оглед на
инвестиционните посредници, участващи във
финансовия холдинг, и относителната значи-
мост на тяхната дейност в отделните държави.
В споразумението се определя компетентният
орган, който ще осъществява надзор на консо-
лидирана основа. Преди сключване на споразу-
мението комисията дава възможност на инвес-
тиционния посредник с най-голямо балансово
число, на инвестиционния посредник майка в
държава членка или на инвестиционния пос-
редник от Европейския съюз в определен от нея
срок да изрази своето мнение.
(6) По искане на компетентен орган от дър-
жава членка комисията може да участва в кон-
султации и да подписва споразумения относно
определянето на орган, който ще осъществява
консолидиран надзор съгласно ал. 5. В този
случай комисията може да поеме осъществява-
нето на консолидиран надзор, без да са налице
условията по ал. 2—4.
(7) Комисията уведомява Европейската ко-
мисия за сключените споразумения по ал. 6,
съгласно които тя ще осъществява надзор на
консолидирана основа.
Чл. 71. Лицата, избрани за членове на упра-
вителния орган на финансов холдинг, трябва да
бъдат с добра репутация и да притежават про-
фесионален опит, необходим за управление на
дейността на холдинга.
Чл. 72. Комисията упражнява надзор на кон-
солидирана основа по този раздел при условия
и по ред, определени с наредба.
Ч А С Т   В Т О Р А
РЕГУЛИРАНИ ПАЗАРИ НА ФИНАНСОВИ
ИНСТРУМЕНТИ
Г л а в а  ч е т в ъ р т а
УЧРЕДЯВАНЕ И УПРАВЛЕНИЕ
Раздел I
Общи положения
Чл. 73. (1) Регулиран пазар е многостранна
система, организирана и/или управлявана от
пазарен оператор, която среща или съдейства
за срещането на интересите за покупка и про-
дажба на финансови инструменти на множест-
во трети страни чрез системата и в съответст-
вие с нейните недискреционни правила по на-
чин, резултатът от който е сключването на
договор във връзка с финансовите инструмен-
ти, допуснати до търговия съгласно нейните
правила и/или системи, лицензирана и функци-
онираща редовно в съответствие с изисквания-
та на този закон и актовете по прилагането му.
(2) Регулиран пазар е и всяка многостранна
система, която е лицензирана и функционира
в съответствие с изискванията на дял III от
Директива 2004/39/ЕО на Европейския парла-
мент и на Съвета.
Чл. 74. (1) Комисията издава лиценз за из-
вършване на дейност като регулиран пазар, ако
системата за търговия и нейният пазарен опе-
ратор отговарят на изискванията на този за-
кон и на актовете по прилагането му. Комиси-
ята може да издаде разрешение на пазарен опе-
ратор за организиране на многостранна систе-
ма за търговия. Когато на регулирания пазар
се осъществява и търговия с държавни ценни
книжа, емитирани на вътрешния пазар, коми-
сията издава лиценз след предварително одоб-
рение от министъра на финансите и от управи-
теля на Българската народна банка на правил-
ника за дейността на регулирания пазар, пра-
вилата за търговия, вътрешната организация,
регистрацията и сетълмента на държавни цен-
ни книжа.
(2) Пазарният оператор организира дей-
ността и операциите на регулирания пазар.
Пазарният оператор отговаря за спазването
на изискванията на закона и на актовете по
прилагането му от организирания от него
регулиран пазар. Пазарният оператор има
право да упражнява правата, свързани с регу-
лирания пазар.
(3) Регулираният пазар и неговият пазарен
оператор трябва по всяко време да отговарят на
условията, при които е издаден лицензът по ал. 1.
(4) Комисията и заместник-председателят
упражняват надзор върху дейността на регули-
рания пазар и пазарния оператор.
(5) Търговията с финансови инструменти на
регулиран пазар по ал. 1 се извършва при услови-
ята и по реда на българското законодателство.